ทหารอเมริกันฆ่าตัวตายเป็นจำนวนมาก จนถึงระดับสูงสุดเป็นสถิติใหม่
ปัจจุบันตัวเลขการฆ่าตัวตายของทหารอเมริกันสูงขึ้นมาก จนถึงระดับสูงสุดเป็นสถิติใหม่ เมื่อวันที่ 16 พฤศจิกายนที่ผ่านมา กระทรวงกลาโหมสหรัฐร
ผู้สื่อข่าว Melinda Smith มีรายละเอียดของรายงานดังกล่าวและเรื่องราวของคุณแม่ที่ต้องสูญเสียลูกชายอดีตทหารแห่งกองทัพสหรัฐ เพราะการฆ่าตัวตายมาเสนอ ทหารอเมริกัน Thomas John Sweet ที่ 2 หรือที่ใครๆ เรียกกันว่า TJ ใฝ่ฝันอยากเป็นทหารรับใช้ชาติมาตั้งแต่เด็กเขาสมัครเป็นทหารหลังจากจบชั้นมัธยม และแม้จะมีความผิดปกติทางหัวใจอีกทั้งยังเป็นโรคสมาธิสั้น และมีปัญหาในการเขียนหนังสือแต่ทางกองทัพก็อ้าแขนรับเขาไว้ พลทหาร TJปรับตัวเข้ากับชีวิตในค่ายทหารอย่างรวดเร็ว และชอบการฝึกฝนเขาถูกส่งตัวไปยังอิรักเมื่อเดือนกันยายนปี 2003 แต่แล้วในอีก 2 เดือนต่อมาในวันขอบคุณพระเจ้าเมื่อวันที่27 พฤศจิกายน ปี 2003 พลทหาร Thomas John Sweet ได้เสียชีวิตด้วยอาวุธปืน คุณ Liz Sweet แม่ของพลทหาร TJ เล่าว่า หลังจากลูกชายของเธอถูกสั่งกักบริเวณในค่ายทหารและถูกผู้บังคับบัญชาปลดเพียง 5 นาทีก็มีเสียงปืนดังขึ้น และมีคนพบศพ TJใต้บันไดนอกค่ายทหารนั้น ไม่กี่วันต่อมามีรายงานส่งมาว่า ลูกชายของเธอฆ่าตัวตายอย่างไรก็ตาม คุณ Liz Sweetเชื่อว่าแม้ลูกชายของเธอจะมีอาการป่วยทางจิต แต่ก็เป็นความผิดของกองทัพส่วนหนึ่ง ที่ละเลยไม่แยแสต่ออาการดังกล่าวไม่มีการริบอาวุธปืน และไม่มีกระบวนการตรวจสอบหรือการรักษาหรือการแจ้งเตือนล่วงหน้าใดๆแม้ TJ จะบอกให้กองทัพทราบก่อนหน้านั้นแล้วว่ามีความกังวลต่ออาการป่วยทางจิตของตัวเอง ทางด้านนายพลจัตวาแห่งกองทัพบกสหรัฐ Colleen McQuire ผู้ดูแลหน่วยปฏิบัติการเฉพาะกิจเพื่อป้องกันการฆ่าตัวตายในกองทัพ ชี้ว่าควรมีการปรับเปลี่ยนวิธีตรวจประเมินสุขภาพจิตทหารก่อนที่จะสายเกินไป และว่าผู้บังคับบัญชาจำนวนมาก ไม่ส่งทหารของตนไปรับการรักษาซึ่งอาจเป็นเพราะต้องการให้ทหารเหล่านั้น ปฏิบัติหน้าที่ต่อไป ในขณะที่ พลเอก PeterChiarelli ผู้ช่วยเสนาธิการทหารบก กล่าวว่า เป็นเรื่องที่ไม่อาจยอมรับได้ที่ทหารสักคนต้องเจ็บป่วยโดยไม่สามารถบอกใครได้เพราะเกรงว่าจะถูกเพื่อนทหารหรือผู้บังคับบัญชาเยาะเย้ย ในขณะเดียวกัน ผู้เชี่ยวชาญทางการแพทย์เชื่อว่าความขัดแย้งระหว่างเพื่อนร่วมงาน หรือครอบครัวสามารถเพิ่มความเสี่ยงในการฆ่าตัวตาย ของคนที่จิตใจหดหู่หรือเศร้าสร้อยอยู่แล้วได้คุณหมอ RobertUrsano จิตแพทย์แห่ง Uniform Services University ของรัฐบาลอเมริกันหัวหน้าผู้สืบสวนปัญหาการฆ่าตัวตายในกองทัพกล่าวว่าเป็นเรื่องสำคัญที่สุดที่สมาชิกในครอบครัว ต้องช่วยกันจับตามอง เมื่อใครเกิดอาการเศร้าหมองสลดหดหู่เพราะนั่นอาจเป็นสัญญาณที่บ่งชี้ถึงพฤติกรรมการฆ่าตัวตายได้